ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ, ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΣΤΗΝ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΣΤΗΝ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ - Αποτελεσματική επίλυση προβλημάτων στην εσωτερική αγορά ("SOLVIT")

Περίληψη

Το δίκτυο SOLVIT δημιουργήθηκε για να βοηθά τους πολίτες και τις επιχειρήσεις, όταν αντιμετωπίζουν πρόβλημα που οφείλεται στην πιθανή κακή εφαρμογή των κανόνων της εσωτερικής αγοράς από δημόσιες διοικητικές υπηρεσίες άλλου κράτους μέλους. Βασίζεται σε ένα υφιστάμενο δίκτυο Συντονιστικών Κέντρων (ένα για κάθε κράτος μέλος), τα οποία ιδρύθηκαν το 1997 με σκοπό την αντιμετώπιση τέτοιων προβληματικών περιπτώσεων. Ωστόσο, το δίκτυο αυτό παρουσιάζει ορισμένες αδυναμίες και ανεπάρκειες, οι οποίες πρέπει να αντιμετωπιστούν.

Ως εκ τούτου, η ανακοίνωση προτείνει τέσσερα μέτρα για την επίτευξη προόδου:

- δημιουργία, έως τον Ιούνιο του 2002, μιας βάσης δεδομένων online που θα καλύπτει όλη την Ευρωπαϊκή Ένωση, θα είναι φιλική για τους χρήστες, θα αυξήσει τη διαφάνεια και, με τη δημιουργία μιας κάποιας πίεσης (άμιλλα/αλληλεπίδραση), θα ενθαρρύνει τα κράτη μέλη να πετύχουν καλύτερα αποτελέσματα.

- πρόβλεψη σαφών αρχών τις οποίες πρέπει να ακολουθούν τα Συντονιστικά Κέντρα όταν χειρίζονται υποθέσεις στα πλαίσια του δικτύου SOLVIT. Οι αρχές αυτές θα διατυπωθούν σε σύσταση της Επιτροπής την οποία το Συμβούλιο καλείται να δεσμευθεί ότι θα τηρήσει.

- ευρεία προβολή του δικτύου SOLVIT μετά την εδραίωσή του. Η διενέργεια στοχοθετημένων ενημερωτικών εκστρατειών απευθυνόμενων στους «ευρωπαϊκούς διαμεσολαβητικούς φορείς» θα μπορούσε να συμπληρώσει τις εθνικές δράσεις.

- ανάληψη προληπτικής δράσης, με στόχο την εξάλειψη των αιτίων στα οποία οφείλονται τα προβλήματα που εμφανίζονται κατ' επανάληψη.

// 1. εισαγωγη

Η εσωτερική αγορά παρέχει πολλές ευκαιρίες για τους πολίτες και τις επιχειρήσεις ... // Κάθε μέρα, χιλιάδες ευρωπαίοι πολίτες και επιχειρήσεις αξιοποιούν τις πολλές συναρπαστικές ευκαιρίες που τους προσφέρει η εσωτερική αγορά. Μερικοί επιθυμούν να μετακινηθούν σε κάποιο άλλο κράτος μέλος και, ως εκ τούτου, υποβάλλουν αίτηση για άδεια διαμονής. Ίσως θέλουν να εργαστούν ως γιατροί, νοσοκόμοι ή μηχανικοί, οπότε ζητούν αναγνώριση των επαγγελματικών προσόντων τους. Οι επιχειρήσεις πωλούν τα προϊόντα τους στις διάφορες χώρες της εσωτερικής αγοράς ή ιδρύουν τοπικά υποκαταστήματα στις κύριες αγορές της ΕΕ. Κατά συνέπεια, οφείλουν να συμμορφώνονται με τις αξιολογήσεις πιστότητας, τις σημάνσεις CE και άλλες απαιτήσεις. Αυτό ακριβώς είναι η εσωτερική αγορά: ένας χώρος μέσα στον οποίο οι πολίτες είναι ελεύθεροι να υλοποιήσουν τις φιλοδοξίες τους, οι επιχειρήσεις μπορούν να αναπτυχθούν και να ακμάσουν και η πρωτοβουλία ανταμείβεται. Σκοπός των κανόνων της εσωτερικής αγοράς είναι να διευκολύνουν την προσπάθεια αυτή και όχι να την παρακωλύουν.

...αλλά, ορισμένες φορές, η νομοθεσία εφαρμόζεται πλημμελώς και τα οφέλη δεν αξιοποιούνται. // Εντούτοις, όσο προσεκτικά και αν είναι σχεδιασμένο το νομικό πλαίσιο της εσωτερικής αγοράς, θα υπάρχουν αναπόφευκτα παρανοήσεις, λάθη και διαφωνίες, αν μη τι άλλο εξαιτίας των αναρίθμητων διασυνοριακών μετακινήσεων και συναλλαγών που πραγματοποιούνται. Μια τοπική αρχή καθυστερεί υπεβολικά την έκδοση μιας άδειας διαμονής. Ένα έγκυρο δίπλωμα δεν αναγνωρίζεται. Ορισμένοι δυσκολεύονται να εξασφαλίσουν την ταξινόμηση του αυτοκινήτου τους. Μια εθνική αρχή εμποδίζει τη διάθεση ενός συγκεκριμένου προϊόντος στην αγορά, παρά το γεγονός ότι το προϊόν αυτό έχει εγκριθεί προς πώληση στο κράτος μέλος καταγωγής. Αυτά είναι μερικά από τα διάφορα είδη προβλημάτων που ενδέχεται να αντιμετωπίσουν οι πολίτες στην εσωτερική αγορά.

Όταν παρουσιάζονται τέτοιες καταστάσεις, πρέπει να υπάρχουν μέσα για την ταχεία διευθέτησή τους. // Η επίλυση τέτοιων πρακτικών προβλημάτων έχει καίρια σημασία για την αξιοπιστία της εσωτερικής αγοράς στα μάτια των πολιτών και των οικονομικών φορέων, και ιδίως για τις μικρομεσαίες επιχειρήσεις. Γνωρίζουμε, ωστόσο, εκ πείρας ότι η επίλυση των προβλημάτων μπορεί να απαιτήσει πολύ καιρό: ορισμένες φορές πολλούς μήνες ή και αρκετά χρόνια. Στην πράξη, ορισμένα προβλήματα δεν λύνονται ποτέ. Αντιμετωπίζοντας μεγάλες καθυστερήσεις ή μη γνωρίζοντας πού να απευθυνθούν, πολλοί άνθρωποι δεν κάνουν καν τον κόπο να υποβάλουν καταγγελία ή, απλώς, «τα παρατούν». Η κατάσταση αυτή αποτρέπει πολλούς πολίτες από το να κάνουν αυτό που δικαιούνται σύμφωνα με το κοινοτικό δίκαιο. Όταν αυτό συμβαίνει, διαβρώνεται η εμπιστοσύνη στην Ευρωπαϊκή Ένωση.

Συχνά οι δικαστικές διαδικασίες κάνουν χρόνια για να καταλήξουν σε κάποια λύση. // Σε ορισμένες περιπτώσεις, για τη διασφάλιση των δικαιωμάτων του πολίτη, είναι αναγκαία η ανάληψη νομικής δράσης: η νομική διαδικασία ερμηνεύει το δίκαιο, δημιουργεί σημαντικά προηγούμενα και λειτουργεί αποτρεπτικά για την αποφυγή τυχόν παράνομων πράξεων στο μέλλον. Απόκειται στην Επιτροπή να διασφαλίζει την πλήρη τήρηση του κοινοτικού δικαίου από τα κράτη μέλη, ιδίως σε περιπτώσεις μη μεταφοράς κοινοτικών διατάξεων στην εθνική νομοθεσία ή όταν πιστεύεται ότι το εθνικό δίκαιο δεν συνάδει με το κοινοτικό. Ωστόσο, η επίλυση των διαφορών ενδέχεται να απαιτήσει χρόνια [1], διάστημα που συχνά είναι πολύ μεγάλο για να δοθεί στον καταγγέλλοντα η δυνατότητα να αποκομίσει κάποια ουσιαστικά οφέλη. Όμως, όταν τα προβλήματα απορρέουν από την πλημμελή εφαρμογή του νόμου, ο θιγόμενος πρέπει να έχει τη δυνατότητα να «βρει το δίκιο του» γρήγορα και χωρίς νομικές διαδικασίες.

[1] Βλέπε Πίνακα αποτελεσμάτων της ενιαίας αγοράς του Μαΐου 2001.

Πρέπει να βρεθούν ρεαλιστικές λύσεις. // Έχει σημειωθεί σημαντική πρόοδος προς την κατεύθυνση της προώθησης εναλλακτικών μηχανισμών επίλυσης διαφορών (ΕΜΕΔ), οι οποίοι συνεπάγονται την παρέμβαση ενός ουδέτερου τρίτου μέρους, προκειμένου να προαχθεί η εμπιστοσύνη των καταναλωτών στον ιδιωτικό τομέα. [2] Οι ΕΜΕΔ συμβάλλουν στην εξοικονόμηση χρόνου και χρήματος και δημιουργούν μικρότερες εντάσεις απ' ό,τι η ανάληψη νομικής δράσης. Παραδείγματος χάριν, το FIN-NET [3] δίνει τη δυνατότητα στους αδικούμενους καταναλωτές να εξασφαλίζουν την ταχεία επίλυση προβλημάτων που απορρέουν από την αγορά διασυνοριακών χρηματοοικονομικών υπηρεσιών. Το Ευρωπαϊκό Εξωδικαστικό Δίκτυο [4] για την επίλυση καταναλωτικών διαφορών αποτελεί ένα άλλο παράδειγμα. Επιτελείται επίσης πρόοδος όσον αφορά τη θέσπιση ΕΜΕΔ online [5]. Ενώ οι εν λόγω μηχανισμοί εστιάζονται πρωτίστως στις συναλλαγές μεταξύ καταναλωτών και επιχειρήσεων (συναλλαγές τύπου C2B), η παρούσα ανακοίνωση ασχολείται με τα προβλήματα των πολιτών ή των επιχειρήσεων τα οποία οφείλονται στην κακή ή την πλημμελή εφαρμογή των κανόνων της εσωτερικής αγοράς [6] από δημόσιες διοικητικές υπηρεσίες (προβλήματα τύπου C2A και B2A). Στις περισσότερες περιπτώσεις, τα προβλήματα αυτού του είδους οφείλονται στην άγνοια ή σε απλή διοικητική αβλεψία.

[2] Η Επιτροπή θα εκδώσει σύντομα Πράσινη Βίβλο για τους ΕΜΕΔ στον ιδιωτικό τομέα.

[3] Βλέπε http://europa.eu.int/comm/internal_market/en/finances/consumer/adr.htm

[4] SEC(2000) 405 και

[5] Η Επιτροπή θα εκδώσει σύντομα ανακοίνωση για την προώθηση των online υπηρεσιών επίλυσης διαφορών (ΟΥΕΔ) στην κοινωνία της πληροφορίας. Περισσότερες πληροφορίες για τις δραστηριότητες ΟΥΕΔ υπάρχουν στη διεύθυνση: http://econfidence.jrc.it

[6] Οι κανόνες της εσωτερικής αγοράς αφορούν διατάξεις που διέπουν τη λειτουργία της εσωτερικής αγοράς κατά την έννοια του άρθρου 14 (2) της Συνθήκης ΕΚ.

Δημιουργία ενός ενιαίου κέντρου επαφής για τα διασυνοριακά προβλήματα. // Ο κόσμος φαίνεται διαφορετικός μέσα από τα μάτια ενός πολίτη ή μιας επιχείρησης απ' ό,τι υπό το οπτικό πρίσμα του δημόσιου τομέα. Όταν οι πολίτες αντιμετωπίζουν ένα πρόβλημα στην εσωτερική αγορά, είτε το πρόβλημα αυτό συνδέεται με μια κακή εμπειρία την οποία είχαν στα πλαίσια μιας διασυνοριακής αγοράς αγαθών είτε με την προσπάθειά τους να ασκήσουν τις αστικές τους ελευθερίες, δεν επιθυμούν να γυρίζουν άσκοπα «από 'δω και από 'κει» αναζητώντας χείρα βοηθείας. Θέλουν ένα συγκεκριμένο φορέα στον οποίο να μπορούν να απευθυνθούν. Θέλουν να έχουν πρόσβαση σε ένα ενιαίο κέντρο επαφής για να πάρουν σαφείς πληροφορίες για τα δικαιώματά τους, να ζητήσουν συμβουλές και να εξεύρουν ένα μέσο επίλυσης του προβλήματός τους. Το ίδιο ισχύει και για τις επιχειρήσεις.

Οι διάφοροι μηχανισμοί παροχής βοήθειας στους πολίτες και στις επιχειρήσεις πρέπει επίσης να συντονίζονται καλύτερα. // Έχει επιτελεσθεί σημαντική πρόοδος όσον αφορά την παροχή πληροφοριών στους πολίτες και τις επιχειρήσεις σχετικά με τα δικαιώματά τους, καθώς και όσον αφορά την υποστήριξή τους όταν αντιμετωπίζουν κάποιο πρόβλημα [7]. Ο Διάλογος με τους πολίτες και τις επιχειρήσεις παρέχει πλούτο χρήσιμων πληροφοριών, ενώ η Υπηρεσία Προσανατολισμού Πολιτών, η οποία θα επαναλειτουργήσει σύντομα, προσφέρει εξατομικευμένες συμβουλές και βοήθεια σχετικά με τον τρόπο επίλυσης πρακτικών προβλημάτων. Ωστόσο, είναι σαφές ότι πρέπει να καταβληθούν περαιτέρω εργασίες για την αλληλοσύνδεση και το συντονισμό αυτών των υφισταμένων πρωτοβουλιών, προκειμένου να αποκτήσουν οι Ευρωπαίοι πρόσβαση σε μια συνεκτική υπηρεσία. Στα πλαίσια της πρωτοβουλίας «ηλεκτρονική Επιτροπή» [8], η χρήση ιστοχώρων πυλών δικτύου θα προσφέρει στους πολίτες και στις επιχειρήσεις ευχερή πρόσβαση σε όλες τις πληροφορίες, συμβουλές και υπηρεσίες επίλυσης προβλημάτων από τις αρχές του επόμενου έτους, χωρίς να χρειάζεται να είναι εξοικειωμένοι με τις διοικητικές δομές της ΕΕ. Επίσης από το επόμενο έτος η Επιτροπή θα οργανώσει συνεδρίαση των φορέων που είναι υπεύθυνοι για την παροχή πληροφοριών και συμβουλών, καθώς και για την επίλυση προβλημάτων, με στόχο την ανταλλαγή πληροφοριών και τη χάραξη μιας στρατηγικής για την επίτευξη μεγαλύτερης συνοχής.

[7] Βλέπε πληροφοριακά στοιχεία στο παράρτημα 1 - περιλαμβάνονται διευθύνσεις στο Διαδίκτυο

[8] Βλέπε SEC(2001)924 και http://www.cc.cec/di/e-commission/docs/sec_2001_0924_en.pdf. και την ανακοίνωση "Προς την ηλεκτρονική Επιτροπή - Η 2η γενιά του EUROPA", που διατίθεται στη διεύθυνση: http://www.europa.eu.int/comm/dgs/press_communication/pdf/e2g_en.pdf

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

// Η Επιτροπή καλεί:

- το Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών να επιβεβαιώσουν την πολιτική τους πρόθεση για ενίσχυση των μέσων επίλυσης προβλημάτων στην εσωτερική αγορά, ενστερνιζόμενα τη συνολική προσέγγιση που σκιαγραφείται στην παρούσα ανακοίνωση.

- το Συμβούλιο και το Ευρωπαϊκό Κοινοβούλιο να ενστερνισθούν τη σύσταση της Επιτροπής, η οποία καθορίζει τις αρχές που πρέπει να εφαρμόζονται στα πλαίσια του δικτύου SOLVIT.

- το Συμβούλιο να εκδώσει ψήφισμα στο οποίο θα επιβεβαιώνεται η πολιτική του δέσμευση για εφαρμογή αυτών των αρχών, σε συνδυασμό με ανάληψη δέσμευσης από κάθε κράτος μέλος ότι θα διαθέσει επαρκείς ανθρώπινους και οικονομικούς πόρους για την πρωτοβουλία αυτή.

- τα κράτη μέλη να αναλάβουν τις αναγκαίες δραστηριότητες προβολής, ώστε το δίκτυο SOLVIT να γίνει γνωστό σε όλους όσοι είναι δυνατόν να αποκομίσουν οφέλη από αυτό, δηλαδή τους πολίτες και τις επιχειρήσεις.

ΠΑΡΑΡΤΗΜΑ 1 Διευθύνσεις μηχανισμών παροχής πληροφοριών στους πολίτες και τις επιχειρήσεις

Παροχή πληροφοριών και συμβουλών

Διάλογος με τους πολίτες και τις επιχειρήσεις

http://europa.eu.int/comm/internal_market/en/update/citizen/ και

http://citizens.eu.int/

Ευρωπαϊκά Κέντρα Πληροφόρησης (Euro Info Centres)

http://europa.eu.int/comm/enterprise/networks/eic/eic.html

Eυρωθυρίδες

http://europa.eu.int/comm/consumers/policy/euroguichets/index_en.html

Eυρωπαϊκή Απευθείας Τηλεφωνική Υπηρεσία

http://europa.eu.int/europedirect/en/about_en.html και http://europa.eu.int/europedirect/index.html

Εναλλακτικοί μηχανισμοί επίλυσης διαφορών (ΕΜΕΔ)

FIN-NET

http://europa.eu.int/comm/internal_market/en/finances/consumer/adr

Eυρωπαϊκό Εξωδικαστικό Δίκτυο

http://europa.eu.int/comm/consumers/policy/developments/acce_just/acce_just07_workdoc_en.pdf

Online ΕΜΕΔ

http://econfidence.jrc.it

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΔΡΑΣΗΣ: ΑΝΑΚΟΙΝΩΣΗ ΣΧΕΤΙΚΑ ΜΕ ΤΗΝ ΑΠΟΤΕΛΕΣΜΑΤΙΚΗ ΕΠΙΛΥΣΗ ΠΡΟΒΛΗΜΑΤΩΝ ΣΤΗΝ ΕΣΩΤΕΡΙΚΗ ΑΓΟΡΑ (SOLVIT)

2. ΚΟΝΔΥΛΙΟ(-Α) ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ(-ΕΣ): Διαφορα κονδυλια του προϋπολογισμου λειτουργιασ - συνολικα στοιχεια

2.1. Συνολικό κονδύλιο της δράσης (μέρος Β): εκατ. EUR για αναλήψεις υποχρεώσεων: 1.235

2.2. Περίοδος εφαρμογής: 2001-2003. Η δράση θα αναθεωρηθεί το 2003

2.3. Συνολική πολυετής εκτίμηση των δαπανών:

α) Χρονοδιάγραμμα των πιστώσεων αναλήψεων υποχρεώσεων / πιστώσεων πληρωμών (δημοσιονομική παρέμβαση) (βλέπε σημείο 6.1.1)

εκατ. EUR (με ακρίβεια τρίτου δεκαδικού ψηφίου)

>ΘΕΣΗ ΠIΝΑΚΑ>

β) Τεχνική και διοικητική συνδρομή και δαπάνες στήριξης (βλέπε σημείο 6.1.2)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

γ) Συνολικές δημοσιονομικές επιπτώσεις των ανθρώπινων πόρων και των άλλων διοικητικών δαπανών (βλέπε σημεία 7.2 και 7.3)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4. Συμβατότητα με τον δημοσιονομικό προγραμματισμό και τις δημοσιονομικές προοπτικές

|X| Πρόταση συμβατή με τον ισχύοντα δημοσιονομικό προγραμματισμό

| | Η πρόταση αυτή απαιτεί επαναπρογραμματισμό του σχετικού κεφαλαίου των δημοσιονομικών προοπτικών

| | Περιλαμβανόμενης, ενδεχομένως αναδρομής στις διατάξεις της Διοργανικής Συμφωνίας.

2.5. Δημοσιονομικές επιπτώσεις επί των εσόδων:

|X| Ουδεμία δημοσιονομική επίπτωση (αφορά τα τεχνικά ζητήματα σχετικά με την εφαρμογή μέτρου)

Ή

| | Δημοσιονομική επίπτωση - τα αποτελέσματα των εσόδων είναι τα ακόλουθα:

Δ.A.

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Άρθρο 95 της συνθήκης ΕΚ

5. ΠΕΡΙΓΡΑΦΗ ΚΑΙ ΑΞΙΟΛΟΓΗΣΗ

5.1. Ανάγκη κοινοτικής παρέμβασης

5.1.1. Επιδιωκόμενοι στόχοι

Στο πλαίσιο του Προγράμματος Δράσης για την Ενιαία Αγορά του 1997, τα κράτη μέλη δημιούργησαν σημεία επαφής για επιχειρήσεις, σημεία επαφής για πολίτες και εθνικά συντονιστικά κέντρα. Τα συντονιστικά κέντρα ενεργούν ως δίαυλοι επικοινωνίας μεταξύ των κρατών μελών για την εξεύρεση γρήγορων και πραγματιστικών λύσεων για προβλήματα τα οποία αντιμετωπίζουν οι πολίτες και οι επιχειρήσεις κατά την άσκηση των δικαιωμάτων τους υπό τους κανόνες της εσωτερικής αγοράς.

Σκοπός της παρούσας ανακοίνωσης είναι η βελτίωση του υπάρχοντος δικτύου μεταξύ των εθνικών διοικήσεων με μια ολοκληρωμένη προσέγγιση, η οποία καλείται "SOLVIT". Θα πρέπει να δημιουργηθεί μια διαλογική βάση δεδομένων online μέχρι τον Ιούνιο του 2002. Αυτή η νέα βάση δεδομένων θα παρέχει στα κράτη μέλη ένα εργαλείο που θα είναι φιλικό προς τον χρήστη, θα χρησιμοποιεί σύγχρονη τεχνολογία, θα ενισχύει τη διαφάνεια και θα ασκεί κάποια πίεση για την επιτάχυνση της επίλυσης προβλημάτων.

Μια σύσταση της Επιτροπής θα προσφέρει σαφή καθοδήγηση στα Συντονιστικά Κέντρα όταν θα χειρίζονται υποθέσεις στο πλαίσιο του δικτύου. Αυτές οι κατευθυντήριες γραμμές θα συμπληρώνουν την βάση δεδομένων online και θα προσφέρουν στα κράτη μέλη τα μέσα για την πλήρη ανάπτυξη του δυναμικού του δικτύου.

Όταν το νέο δίκτυο θα είναι σε πλήρη λειτουργία, θα πρέπει να διαφημιστεί ευρύτερα. Εκτός από τις εθνικές εκστρατείες, η Επιτροπή μπορεί ενδεχομένως να προσφέρει κάποια υποστήριξη στο ζήτημα αυτό. Τέλος, οι διορθωτικές δράσεις θα πρέπει να στοχεύουν τους τομείς όπου εμφανίζονται οι περισσότερες υποθέσεις. Ο στόχος θα πρέπει να είναι η εξάλειψη των βαθύτερων αιτίων τους για να προληφθεί η επανεμφάνιση των προβλημάτων.

Οι μετρήσιμοι στόχοι που επιδιώκει η ανακοίνωση είναι οι εξής:

α) βελτίωση του ποσοστού επιτυχίας, δηλαδή επίλυση προβλημάτων σε σύντομες προθεσμίες (10 - 14 εβδομάδες).

β) αύξηση του αριθμού των υποθέσεων με τις οποίες ασχολείται το δίκτυο.

5.1.2. Μέτρα σχετικά με την εκ των προτέρων αξιολόγηση

Η Επιτροπή, μαζί με τα κράτη μέλη, αξιολόγησε τη λειτουργία του υπάρχοντος δικτύου και κατέληξε στο συμπέρασμα ότι το σημερινό δίκτυο πρέπει να βελτιωθεί.

Οι κύριες αδυναμίες που εντοπίστηκαν είναι οι εξής:

- βραδύτητα απάντησης σε ερωτήσεις εκ μέρους των άλλων κρατών μελών.

- έλλειψη γνώσης σχετικά με τους αρμόδιους για επαφές σε άλλα κράτη μέλη.

- χρονοβόρα και δαπανηρή μετάφραση εγγράφων.

- έλλειψη συνειδητοποίησης στους πολίτες και τις επιχειρήσεις.

- περιορισμένοι πόροι αφιερωμένοι στην επίλυση προβλημάτων.

Τα μέτρα που αναφέρονται στην ανακοίνωση θα αντιμετωπίσουν αυτές τις αδυναμίες.

5.1.3. Μέτρα σχετικά με την εκ των υστέρων αξιολόγηση

Δεν ισχύει

5.2. Προβλεπόμενες δράσεις και τρόποι δημοσιονομικής παρέμβασης

Τελικός στόχος της ανακοίνωσης είναι η απλούστευση της ζωής των πολιτών και των επιχειρήσεων της Ευρώπης, με την εξεύρεση γρήγορων και άτυπων λύσεων για τα προβλήματά τους. Όλα τα άτομα και οι εταιρείες που επιδίδονται σε διασυνοριακές δραστηριότητες είναι δυνητικοί αποδέκτες της ανακοίνωσης, ως αποτέλεσμα τόσο της καλύτερης λειτουργίας του δικτύου επίλυσης προβλημάτων μεταξύ εθνικών διοικήσεων όσο και των δράσεων που έχουν σχεδιαστεί για την πρόληψη της επανεμφάνισης προβλημάτων.

Η ανακοίνωση αποσκοπεί στην δημιουργία ορισμένων στοιχείων που θα επιτρέπουν την επίτευξη αυτών των γενικών στόχων. Τα στοιχεία αυτά είναι τα εξής:

- δημιουργία μιας βάσης δεδομένων καθώς και ενός συστήματος τηλεπικοινωνιών περιορισμένης πρόσβασης που θα επιτρέπει την αποτελεσματική επικοινωνία στο εσωτερικό του δικτύου και θα παρέχει πρόσβαση στις πληροφορίες που χρειάζονται για την εκτέλεση των λειτουργιών του.

- κατάρτιση κατευθυντηρίων γραμμών για το χειρισμό υποθέσεων στο πλαίσιο του δικτύου.

- συναντήσεων των μελών των Συντονιστικών Κέντρων οι οποίες θα τους παρέχουν κατάρτιση σχετικά με τη βάση δεδομένων και ένα φόρουμ για συζήτηση ερωτημάτων σχετικών με τη λειτουργία του δικτύου.

- ανάπτυξη εθνικών στρατηγικών πληροφόρησης για την αύξηση της συνειδητοποίησης του πληθυσμού - στόχου σχετικά με το δίκτυο, που θα συμπληρώνεται από δραστηριότητες προβολής σε ευρωπαϊκό επίπεδο.

- ειδικές δράσεις πρόληψης που θα στοχεύουν ένα ή περισσότερα κράτη μέλη και θα αποτελούνται από σεμινάρια κατάρτισης, σύντομες επισκέψεις, κατευθυντήριες γραμμές, κτλ..

- κατάρτιση κριτηρίων για τη μέτρηση των επιδόσεων από τα Συντονιστικά Κέντρα.

5.3. Μέθοδοι εφαρμογής

Δράση 1: Δημιουργία και διατήρηση μιας βάσης δεδομένων, εξοπλισμένης με ένα ασφαλές σύστημα πρόσβασης, και τακτικές συνεδρίες κατάρτισης για τα Συντονιστικά Κέντρα των κρατών μελών, έτσι ώστε να διαθέτουν το απαραίτητο εργαλείο για την επίλυση προβλημάτων.

Απαιτούμενοι πόροι: 0.080 εκατ. EUR από τον προϋπολογισμό του 2001, 0.188 εκατ. EUR από τον προϋπολογισμό του 2002, 0.088 εκατ. EUR από τον προϋπολογισμό του 2003.

Δράση 2: Κατάρτιση υλικού πληροφόρησης, κατευθυντηρίων γραμμών και άλλων εγγράφων.

Απαιτούμενοι πόροι: 0.036 εκατ. EUR από τον προϋπολογισμό του 2002 και 0.1 εκατ. EUR από τον προϋπολογισμό του 2003.

Δράση 3: Προετοιμασία συνεδρίου διάρκειας μισής ημέρας για την αύξηση της συνειδητοποίησης, σε ευρωπαϊκό επίπεδο, σχετικά με την ύπαρξη του δικτύου SOLVIT.

Απαιτούμενοι πόροι: 0.02 εκατ. EUR από τον προϋπολογισμό του 2002.

Δράση 4: Δημιουργία, κατασκευή και διατήρηση μιας ιστοθέσης αφιερωμένης στο δίκτυο SOLVIT, που θα εγκατασταθεί στην ιστοθέση της Επιτροπής

Απαιτούμενοι πόροι: 0.125 εκατ. EUR από τον προϋπολογισμό του 2002.

Δράση 5: Επιδοτήσεις στα κράτη μέλη που θα τους επιτρέψουν την διοργάνωση εκδηλώσεων για την αύξηση της συνειδητοποίησης.

Απαιτούμενοι πόροι: 0.15 εκατ. EUR από τον προϋπολογισμό του 2002.

Δράση 6: Οργάνωση σεμιναρίων κατάρτισης και σύντομων επισκέψεων για τις διοικήσεις των κρατών μελών.

Απαιτούμενοι πόροι: 0.468 εκατ. EUR από τον προϋπολογισμό του 2003.

Θα χρειαστεί μια νέα θέση βοηθητικού προσωπικού (κατηγορίας Β) για το συντονισμό και τη διαχείριση, σε ημερήσια βάση, των δράσεων 3, 5 και 6.

Δράση 7: Τεχνική συνδρομή για την κατάρτιση κατευθυντήριων γραμμών ή άλλων εγγράφων.

Απαιτούμενοι πόροι: 0.015 εκατ. EUR από τον προϋπολογισμό του 2003.

Δράση 8: Επισκέψεις στις πρωτεύουσες για την παρακολούθηση της εφαρμογής εκ μέρους των κρατών μελών.

Απαιτούμενοι πόροι: 0.091 εκατ. EUR από τον προϋπολογισμό του 2002.

6. ΔΗΜΟΣΙΟΝΟΜΙΚΗ ΕΠΙΠΤΩΣΗ

6.1. Συνολικές δημοσιονομικές επιπτώσεις στο μέρος Β - (για ολόκληρη την περίοδο προγραμματισμού)

6.1.1. Δημοσιονομική παρέμβαση

Αναλήψεις υποχρεώσεων σε εκατ. EUR (με ακρίβεια τρίτου δεκαδικού ψηφίου)

>ΘΕΣΗ ΠIΝΑΚΑ>

6.2. Υπολογισμός του κόστους ανά εξεταζόμενο μέτρο στο μέρος Β (για ολόκληρη την περίοδο προγραμματισμού)

Αναλήψεις υποχρεώσεων σε εκατ. EUR (με ακρίβεια τρίτου δεκαδικού ψηφίου)

>ΘΕΣΗ ΠIΝΑΚΑ>

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

>ΘΕΣΗ ΠIΝΑΚΑ>

7.2. Συνολικές δημοσιονομικές επιπτώσεις των ανθρωπίνων πόρων

>ΘΕΣΗ ΠIΝΑΚΑ>

Τα ποσά αντιστοιχούν σε συνολικές δαπάνες δώδεκα μηνών

7.3. Άλλες διοικητικές δαπάνες που απορρέουν από τη δράση

>ΘΕΣΗ ΠIΝΑΚΑ>

Τα ποσά αντιστοιχούν σε συνολικές δαπάνες δώδεκα μηνών. Η συγκέντρωση των απαραίτητων διοικητικών πόρων θα εξαρτηθεί από την ετήσια απόφαση της Επιτροπής για την κατανομή των πόρων, κατά την οποία λαμβάνεται υπόψη ο αριθμός του προσωπικού και τα πρόσθετα ποσά που εγκρίνει η αρμόδια για τον προϋπολογισμό αρχή.

8. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

8.1. Σύστημα παρακολούθησης

Το αναθεωρημένο δίκτυο θα παρακολουθείται τακτικά με τη βοήθεια προκαθορισμένων κριτηρίων που θα μετρούν την αποτελεσματικότητά του. Τα αποτελέσματα θα δημοσιεύονται από τον Νοέμβριο του 2003 στον Πίνακα Αποτελεσμάτων της Ενιαίας Αγοράς.

8.2. Διευθετήσεις και χρονοδιάγραμμα της προβλεπόμενης αξιολόγησης

Τα αποτελέσματα που θα δημοσιευθούν τον Νοέμβριο του 2003 θα χρησιμεύσουν ως βάση για τη μέτρηση της επίδρασης της δράσης και της αποτελεσματικότητας της εφαρμογής της. Θα αποτελέσουν το κύριο στοιχείο οποιασδήποτε απόφασης για περαιτέρω συνέχιση της δράσης.

9. ΜΕΤΡΑ ΚΑΤΑΠΟΛΕΜΗΣΗΣ ΤΗΣ ΑΠΑΤΗΣ

Θα τηρηθούν αυστηρά οι κανόνες και οι διαδικασίες που διέπουν την προμήθεια αγαθών και υπηρεσιών για τις κοινότητες, σύμφωνα με το δημοσιονομικό κανονισμό που ισχύει για το γενικό προϋπολογισμό των Ευρωπαϊκών Κοινοτήτων, τον κανονισμό για τις λεπτομέρειες της εφαρμογής του δημοσιονομικού κανονισμού και τους εσωτερικούς κανόνες.

Χαρακτηριστικά της οnline διαλογικής βάσης δεδομένων

>ΑΝΑΦΟΡΑ ΣΕ ΓΡΑΦΗΚΟ>